Document ID: 31988R4064

ΚΑΝΟΝΙΣΜΟΣ ( ΕΚΑΧ, ΕΟΚ, ΕΥΡΑΤΟΜ ) αριθ . 4064/88 ΤΗΣ ΕΠΙΤΡΟΠΗΣ της 21ης Δεκεμβρίου 1988 περί καθορισμού των εκτελεστικών διατάξεων του άρθρου 46α του καθεστώτος που εφαρμόζεται στο προσωπικό του ευρωπαϊκού ιδρύματος για τη βελτίωση των συνθηκών διαβιώσεως και εργασίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τον κανονισμό ( ΕΚΑΧ, ΕΟΚ, Ευρατόμ ) αριθ . 1860/76 του Συμβουλίου της 29ης Ιουνίου 1976 περί καθορισμού του καθεστώτος που εφαρμόζεται στο προσωπικό του ευρωπαϊκού ιδρύματος για τη βελτίωση των συνθηκών διαβιώσεως και εργασίας ( 1 ), όπως τροποποιήθηκε τελευταία από τον κανονισμό ( Ευρατόμ, ΕΚΑΧ, ΕΟΚ ) αριθ . 680/87 ( 2 ), και ιδίως το άρθρο 46α,
τη γνώμη της επιτροπής εμπειρογνωμόνων που συστήθηκε από το άρθρο 46α παράγραφος 2,
Εκτιμώντας :
ότι το άρθρο 46α του καθεστώτος που εφαρμόζεται στο προσωπικό του ευρωπαϊκού για τη βελτίωση των συνθηκών διαβιώσεως και εργασίας θεσπίζει τις προϋποθέσεις χορήγησης επιδόματος ανεργίας στον πρώην υπάλληλο του ιδρύματος που βρίσκεται χωρίς απασχόληση μετά την αποχώρησή του από την υπηρεσία στο ευρωπαϊκό ίδρυμα για τη βελτίωση των συνθηκών διαβιώσεως και εργασίας - ότι η Επιτροπή είναι αρμόδια να καθορίσει τις αναγκαίες διατάξεις για την εφαρμογή του άρθρου 46α παράγραφος 2 - ότι, με τον κανονισμό ( ΕΚΑΧ, ΕΟΚ, Ευρατόμ ) αριθ . 91/88 ( 3 ), η Επιτροπή καθόρισε τις εκτελεστικές διατάξεις του άρθρου 28α του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων του οποίου το περιεχόμενο είναι ταυτόσημο με αυτό του άρθρου 46α του καθεστώτος που εφαρμόζεται στο προσωπικό του ιδρύματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Οι διατάξεις του κανονισμού ( ΕΚΑΧ, ΕΟΚ, Ευρατόμ ) αριθ . 91/88, εκτός του άρθρου 5, εφαρμόζονται κατ' αναλογία στο προσωπικό του ευρωπαϊκού ιδρύματος για τη βελτίωση των συνθηκών διαβιώσεως και εργασίας .
Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Δεκεμβρίου 1988 .

Labels: 0
15